شەفەق نیوز/ نرخ تەڵای بیگانە و عراقی لە بازاڕە ناوخۆیەیلە، ئمڕوو شەممە، داوەزین گەورەیگ وەخوەی دی.
پەیامنێر ئاژانس شەفەق نيوز وت: نرخ تەڵا فرووشتن یەک مسقاڵ عەیار ٢١ لە تەڵای خەلیجی و تورکی و ئەوروپی بازاڕەیل بڕ فرووشتن لە جادەی نەهر بەغدای پایتەخت، شەوەکی ئمڕوو، رەسیە ٣٧٢ هەزار دینار، و نرخ سەنینی رەسیە ٣٦٨ هەزار دینار، و نرخ فرووشتنی رووژ پەنجشەممەی گوزەشتە ٣٨٠ هەزار دینار بوی.
پەیامنێر ئاژانسمان وتیش: نرخ فرووشتن یەک مسقاڵ عەیار ٢١ لە تەڵای عراقی هەمیش داوەزین وەخوەی دی لەپای ٣٣٢ هەزار دینار، و نرخ سەنینی رەسیە ٣٢٨ هەزار دینار.
لەباوەت نرخ تەڵا لە دوکان زەرەنگەریلە، نرخ فروشتن یەک مسقاڵ تەڵای خەلیجی عەیار ٢١ هالە ناونی ٣٧٠ هەزار دینار و ٣٨٠ هەزار دینار، و نرخ فرووشتن یەک مسقاڵ تەڵای عراقی ها ناوبەین ٣٣٠ هەزار دینار و ٣٤٠ هەزار دینار.
